ESET PROTECT On-Prem

Εκτός σύνδεσης | Σύνδεση

ESET PROTECT On-Prem – Πίνακας περιεχομένων

# ESET PROTECT On-Prem REST API

Αντιγραφή διεύθυνσης URL τρέχοντος άρθρου Κοινοποίηση μέσω email

Από την έκδοση 13.0 το ESET PROTECT On-Prem περιλαμβάνει το REST API για τη διαχείριση συσκευών και πολιτικών. Αυτές οι κλήσεις API απλοποιούν την αυτοματοποίηση, επιταχύνουν την ενοποίηση με εξωτερικά συστήματα και ενισχύουν την αποτελεσματικότητα των διοικητικών ροών εργασίας.

•Πώς λειτουργεί το API

•Ρύθμιση του ESET PROTECT On-Prem REST API

•Λίστα κλήσεων API

## Τι είναι το API

Το API ή η Διασύνδεση προγραμματισμού εφαρμογών (Application Programming Interface), είναι το ενδιάμεσο λογισμικό που επιτρέπει σε δύο άλλα προγράμματα να επικοινωνούν. Τα δεδομένα που μεταφέρονται μέσω του API είναι ανεπεξέργαστα δεδομένα που πρέπει να ερμηνευτούν. Το API είναι ένας αγγελιοφόρος που στέλνει κλήσεις και λαμβάνει αποκρίσεις. Ο διαχωρισμός του API από την υλοποίησή του επιτρέπει σε προγράμματα που έχουν γραφτεί σε μια γλώσσα προγραμματισμού να χρησιμοποιούν μια βιβλιοθήκη που έχει γραφτεί σε διαφορετική γλώσσα προγραμματισμού. Το API απλοποιεί τον προγραμματισμό εκθέτοντας μόνο τα αντικείμενα ή τις ενέργειες με τις οποίες πρέπει να αλληλεπιδράσει ο προγραμματιστής.

Το Web API είναι μια διασύνδεση για αλληλεπιδράσεις μεταξύ μιας εφαρμογής χρήστη στο προσκήνιο (για παράδειγμα, Postman ή το ενσωματωμένο Swagger UI) και μιας εφαρμογής στο παρασκήνιο – ένας απομακρυσμένος διακομιστής που λαμβάνει αιτήματα και στέλνει αποκρίσεις. Το API είναι μια αρχιτεκτονική προσέγγιση που στοχεύει στην παροχή μιας διασύνδεσης προγράμματος για υπηρεσίες σε διαφορετικές εφαρμογές που εξυπηρετούν διαφορετικές ανάγκες των καταναλωτών.

## Ασφάλεια

Το API παρέχει επίσης ένα επίπεδο ασφάλειας για την επικοινωνία μεταξύ του υπολογιστή-πελάτη και του διακομιστή. Απλοποιεί τον προγραμματισμό εμφανίζοντας μόνο τα αντικείμενα και τις ενέργειες του προγράμματος παρασκηνίου με τα οποία πρέπει να αλληλεπιδράσει ο χρήστης.

Το ESET PROTECT On-Prem REST API χρησιμοποιεί μοναδικά προσωρινά σύμβολα για να αποδείξει την ταυτότητα του χρήστη σε κάθε κλήση.

˄˅