ESET PROTECT On-Prem

Εκτός σύνδεσης | Σύνδεση

ESET PROTECT On-Prem – Πίνακας περιεχομένων

# Αντιμετώπιση προβλημάτων - Σύνδεση φορέα

Αντιγραφή διεύθυνσης URL τρέχοντος άρθρου Κοινοποίηση μέσω email

Εάν ένας υπολογιστής-πελάτης δεν φαίνεται να συνδέεται με το διακομιστή ESET PROTECT, συνιστάται να εκτελέσετε αντιμετώπιση προβλημάτων του φορέα ESET Management τοπικά στον υπολογιστή-πελάτη.

Από προεπιλογή, ο φορέας ESET Management συγχρονίζεται με το διακομιστή ESET PROTECT κάθε λεπτό. Μπορείτε να αλλάξετε αυτήν τη ρύθμιση δημιουργώντας μια νέα πολιτική για το διάστημα σύνδεσης Φορέα ESET Management.

Ελέγξτε το πιο πρόσφατο αρχείο καταγραφής του φορέα ESET Management. Μπορείτε να το βρείτε εδώ:

Windows | C:\ProgramData\ESET\RemoteAdministrator\Agent\EraAgentApplicationData\Logs
--- | ---
Linux | /var/log/eset/RemoteAdministrator/Agent/ /var/log/eset/RemoteAdministrator/EraAgentInstaller.log
macOS | /Library/Application Support/com.eset.remoteadministrator.agent/Logs/ /Users/%user%/Library/Logs/EraAgentInstaller.log

•last-error.html – πρωτόκολλο (πίνακας) που εμφανίζει το τελευταίο σφάλμα που καταγράφηκε κατά τη διάρκεια λειτουργίας του φορέα ESET Management.

•software-install.log – πρωτόκολλο κειμένου με την τελευταία εργασία απομακρυσμένης εγκατάστασης που εκτελέστηκε από το φορέα ESET Management.

•trace.log – μια λεπτομερής αναφορά του συνόλου της δραστηριότητας του φορέα ESET Management, συμπεριλαμβανομένων τυχόν σφαλμάτων που έχουν καταγραφεί.

|  | Για να ενεργοποιήσετε πλήρη καταγραφή του Φορέα ESET Management στο αρχείο trace.log, δημιουργήστε ένα κενό αρχείο με το όνομα traceAll χωρίς επέκταση, στον ίδιο φάκελο με ένα αρχείο trace.log και, στη συνέχεια, κάντε επανεκκίνηση του υπολογιστή (για να γίνει επανεκκίνηση της υπηρεσίας Φορέα ESET Management).

•status.html – ένας πίνακας που εμφανίζει την τρέχουσα κατάσταση επικοινωνιών (συγχρονισμός) του φορέα ESET Management με το διακομιστή ESET PROTECT. Το αρχείο καταγραφής περιέχει επίσης τη ρύθμιση παραμέτρων του διακομιστή μεσολάβησης HTTP, μια λίστα των πολιτικών που εφαρμόζονται (συμπεριλαμβανομένων των εξαιρέσεων που εφαρμόζονται) και μια λίστα με τις δυναμικές ομάδες στις οποίες ανήκει η συσκευή.

|  | Συνιστάται να διαβάσετε το άρθρο της Γνωσιακής βάσης σχετικά με τη χρήση του αρχείου status.html για την αντιμετώπιση προβλημάτων σύνδεσης του Φορέα.

Τα πιο συνήθη ζητήματα που μπορεί να αποτρέψουν τη σύνδεση του φορέα ESET Management με το διακομιστή ESET PROTECT είναι τα εξής:

•Το εσωτερικό δίκτυό σας δεν έχει διαμορφωθεί σωστά. Βεβαιωθείτε ότι ο υπολογιστής στον οποίο είναι εγκατεστημένος ο διακομιστής ESET PROTECT μπορεί να επικοινωνήσει με τους υπολογιστές-πελάτες στους οποίους είναι εγκατεστημένος ο φορέας ESET Management.

•Ο διακομιστής ESET PROTECT δεν έχει διαμορφωθεί για παρακολούθηση στη θύρα 2222.

•Το DNS δεν λειτουργεί σωστά ή οι θύρες αποκλείονται από τείχος προστασίας – ελέγξτε τη λίστα θυρών που χρησιμοποιούνται από το ESET PROTECT On-Prem ή ανατρέξτε στο άρθρο της Γνωσιακής βάσης Ποιες διευθύνσεις και θύρες θα πρέπει να ανοίξω στο τείχος προστασίας τρίτου κατασκευαστή για να επιτρέπεται πλήρης λειτουργικότητα για την εφαρμογή ESET;

•Ένα πιστοποιητικό που δημιουργήθηκε εσφαλμένα, το οποίο περιέχει ψευδείς ή περιορισμένες δυνατότητες, οι οποίες δεν αντιστοιχούν στο δημόσιο κλειδί της υπάρχουσας αρχής έκδοσης πιστοποιητικού του διακομιστή ESET PROTECT - δημιουργήστε ένα νέο πιστοποιητικό φορέα ESET Management για να επιλύσετε το θέμα.

•Ανατρέξτε στο άρθρο της Γνωσιακής βάσης για να επιλύσετε τον συναγερμό Η συσκευή χρησιμοποιεί σύνδεση ανακατεύθυνσης.

˄˅