ESET PROTECT On-Prem

Εκτός σύνδεσης | Σύνδεση

ESET PROTECT On-Prem – Πίνακας περιεχομένων

# Ρύθμιση παραμέτρων αυτόματων ενημερώσεων εφαρμογής

Αντιγραφή διεύθυνσης URL τρέχοντος άρθρου Κοινοποίηση μέσω email

Μπορείτε να ρυθμίσετε τις παραμέτρους των αυτόματων ενημερώσεων μέσω της δυνατότητας πολιτικής Αυτόματες ενημερώσεις που καλύπτει τις συμβατές εφαρμογές ασφάλειας ESET με προεπιλεγμένο προορισμό την στατική ομάδα Όλοι.

## Αλλαγή των ενσωματωμένων προορισμών της πολιτικής αυτόματων ενημερώσεων

Στην Κονσόλα διαδικτύου ESET PROTECT, κάντε κλικ στο στοιχείο Πολιτικές > αναπτύξτε το στοιχείο Ενσωματωμένες πολιτικές > κάντε κλικ στην πολιτική > επιλέξτε Αλλαγή αντιστοιχίσεων > προσαρμόστε τους προορισμούς > κάντε κλικ στο στοιχείο Τέλος.

## Ρύθμιση παραμέτρων των αυτόματων ενημερώσεων

Δημιουργήστε μια νέα πολιτική Αυτόματες ενημερώσεις για να ρυθμίσετε τις παραμέτρους των αυτόματων ενημερώσεων.

1.Στην Κονσόλα διαδικτύου ESET PROTECT, κάντε κλικ στα στοιχεία Πολιτικές > Προσθήκη > Ρυθμίσεις.

2.Επιλέξτε τα στοιχεία Κοινές δυνατότητες > Ενημέρωση από το αναπτυσσόμενο μενού και ρυθμίστε τις παραμέτρους της πολιτικής:

•Αυτόματη εναλλαγή προφίλ – Κάντε κλικ στο στοιχείο Επεξεργασία και αντιστοιχίστε ένα προφίλ ενημέρωσης σύμφωνα με τα προφίλ σύνδεσης δικτύου.

•Αυτόματες ενημερώσεις - Οι αυτόματες ενημερώσεις ενεργοποιούνται από προεπιλογή.

|  | Για να απενεργοποιήσετε τις αυτόματες ενημερώσεις, απενεργοποιήστε το κουμπί εναλλαγής Αυτόματες ενημερώσεις. Δείτε επίσης Εξαίρεση από τις αυτόματες ενημερώσεις.

•Χρονισμός ενημέρωσης

o Σταδιακή διάθεση ενημερώσεων – Επιλέξτε σταδιακές ενημερώσεις για λόγους σταθερότητας, με τον χρονισμό να καθορίζεται από την ESET. Η ενημέρωση διατίθεται σε κάθε τερματικό ξεχωριστά και ενδέχεται να χρειαστούν από μερικές εβδομάδες έως 1-2 μήνες για να καταστεί η ενημέρωση διαθέσιμη σε όλα τα άλλα τερματικά.

o Άμεσες αυτόματες ενημερώσεις – Επιλέξτε τις άμεσες ενημερώσεις, που εγκαθίστανται αμέσως μετά την κυκλοφορία, για ταχύτερη ανάπτυξη.

|  | Συνιστάται να χρησιμοποιείτε άμεσες αυτόματες ενημερώσεις μόνο σε δοκιμαστικές ή μη κρίσιμες συσκευές, για να αποτρέπονται ενδεχόμενα απροσδόκητα ζητήματα που προκαλούνται από την ενημέρωση, ώστε να μην εξαπλώνονται γρήγορα σε ολόκληρο το δίκτυό σας.

•Διακοπή ενημερώσεων στο > Επιλογή έκδοσης - Προαιρετικά, μπορείτε να ρυθμίσετε τη διακοπή της αυτόματης ενημέρωσης για μια έκδοση εφαρμογής ασφάλειας ESET:

oΚάντε κλικ στο στοιχείο Επιλογή από το αποθετήριο και επιλέξτε την έκδοση.

oΠληκτρολογήστε την έκδοση - μπορείτε να χρησιμοποιήσετε τον χαρακτήρα wildcard *, για παράδειγμα, 9.*/9.0.*/9.0.2028.*.

|  | Για παράδειγμα, εάν πληκτρολογήσετε 9.0.*, θα εγκατασταθούν όλες οι άμεσες επιδιορθώσεις από τη δευτερεύουσα έκδοση 9.0.

|  | Αυτή η ρύθμιση δεν ισχύει για τις ενημερώσεις ασφάλειας και σταθερότητας που εγκαθίστανται αυτόματα, ανεξάρτητα από τη ρυθμισμένη έκδοση ή την κατάσταση ρύθμισης των αυτόματων ενημερώσεων. Δείτε επίσης το θέμα Ποιοι είναι οι διαφορετικοί τύποι ενημέρωσης και κυκλοφορίας των εφαρμογών ESET;

3.Κάντε κλικ στο στοιχείο Αντιστοίχιση για να επιλέξετε τους προορισμούς της πολιτικής (ομάδες υπολογιστών ή μεμονωμένους υπολογιστές).

|  | Βεβαιωθείτε ότι η ενσωματωμένη πολιτική αυτόματων ενημερώσεων δεν αντικαθιστά τις ρυθμίσεις πολιτικής των αυτόματων ενημερώσεων που δημιουργήσατε. Διαβάστε περισσότερα σχετικά με την εφαρμογή πολιτικών σε υπολογιστές-πελάτες.

4.Κάντε κλικ στο στοιχείο Τέλος.

˄˅