ESET PROTECT On-Prem

Εκτός σύνδεσης | Σύνδεση

ESET PROTECT On-Prem – Πίνακας περιεχομένων

# Ερεθίσματα εργασίας υπολογιστή-πελάτη

Αντιγραφή διεύθυνσης URL τρέχοντος άρθρου Κοινοποίηση μέσω email

Για να είναι δυνατή η εκτέλεση μιας Εργασίας υπολογιστή-πελάτη, πρέπει σε αυτή να αντιστοιχιστεί ένα Ερέθισμα. Για να δημιουργήσετε ένα Ερέθισμα, κάντε κλικ στο στοιχείο Εργασίες > κάντε κλικ στην Εργασία υπολογιστή-πελάτη στον κύριο πίνακα και επιλέξτε Εκτέλεση σε από το αναπτυσσόμενο μενού. Εναλλακτικά, μπορείτε να αντιστοιχίσετε μια Εργασία υπολογιστή-πελάτη σε μια ομάδα ή σε υπολογιστές.

Για να καθορίσετε ένα ερέθισμα, επιλέξτε τους υπολογιστές ή τις ομάδες υπολογιστών στο στοιχείο Προορισμός, στους οποίους θα πρέπει να εκτελεστεί μια εργασία υπολογιστή-πελάτη. Αφού επιλέξετε τους προορισμούς σας, καθορίστε τις συνθήκες του Ερεθίσματος για να εκτελείται η εργασία μια συγκεκεριμένη ώρα ή ύστερα από ένα συγκεκριμένο συμβάν. Επιπλέον, μπορείτε να χρησιμοποιήσετε την επιλογή Ρυθμίσεις για προχωρημένους - Περιορισμός για να ρυθμίσετε ακόμα περισσότερο το ερέθισμα, εάν απαιτείται.

## Βασικό

Εισαγάγετε τις βασικές πληροφορίες για το Ερέθισμα στο πεδίο Περιγραφή και, στη συνέχεια, κάντε κλικ στο στοιχείο Προορισμός.

## Προορισμός

Το παράθυρο Προορισμός σάς επιτρέπει να καθορίζετε τους υπολογιστές-πελάτες (μεμονωμένους υπολογιστές ή ομάδες) που είναι οι παραλήπτες της εργασίας. Κάντε κλικ στο στοιχείο Προσθήκη προορισμών για να εμφανιστούν όλες οι στατικές και δυναμικές ομάδες και τα μέλη τους, και επιλέξτε ομάδες ή συσκευές.

|  | Για να αντιστοιχίσετε όλους τους υπολογιστές σε μια ομάδα, αντιστοιχίστε την ομάδα αντί για μεμονωμένους υπολογιστές, για να αποτρέψετε την επιβράδυνση μιας Κονσόλας διαδικτύου. Η Κονσόλα διαδικτύου εμφανίζει μια προειδοποίηση εάν επιλέξετε μεγάλο αριθμό υπολογιστών.

Μετά την επιλογή, κάντε κλικ στο OK και προχωρήστε στην ενότητα Ερέθισμα.

## Ερέθισμα

Το ερέθισμα προσδιορίζει το συμβάν που ενεργοποιεί την εργασία.

•Το συντομότερο δυνατό - Εκτελεί την εργασία το συντομότερο δυνατό όταν ο υπολογιστής-πελάτης συνδεθεί με το ESET PROTECT On-Prem και λάβει την εργασία. Εάν δεν μπορεί να εκτελεστεί η εργασία μέχρι την Ημερομηνία λήξης, η εργασία θα καταργηθεί από την ουρά - η εργασία δεν θα διαγραφεί, αλλά δεν θα εκτελεστεί. Μπορείτε να καθορίσετε την ημερομηνία λήξης έως και 6 μήνες από την τρέχουσα ημερομηνία.

•Προγραμματισμένο - Εκτελεί την εργασία σε μια επιλεγμένη ώρα.

•Ερέθισμα καταγραφής συμβάντος - Εκτελεί την εργασία με βάση τα συμβάντα που καθορίζονται εδώ. Αυτό το ερέθισμα ενεργοποιείται όταν προκύψει ένα συγκεκριμένο συμβάν στα αρχεία καταγραφής. Καθορίστε τα κριτήρια τύπος αρχείου καταγραφής, λογικός τελεστής και φιλτράρισμα, τα οποία θα ενεργοποιήσουν την εργασία.

•Ερέθισμα συμμετοχής σε δυναμική ομάδα - Αυτό το ερέθισμα εκτελεί την εργασία όταν ένας υπολογιστής-πελάτες συμμετέχει στη δυναμική ομάδα που έχει επιλεγεί στην επιλογή προορισμού. Η επιλογή αυτή δεν θα είναι διαθέσιμη εάν επιλεγεί μια στατική ομάδα ή μεμονωμένοι υπολογιστές-πελάτες.

•Έκφραση CRON - Επίσης, μπορείτε να ρυθμίσετε το διάστημα ερεθίσματος χρησιμοποιώντας μια έκφραση CRON.

|  | Για περισσότερες πληροφορίες σχετικά με τα ερεθίσματα, προχωρήστε στο κεφάλαιο Τύποι ερεθίσματος εργασίας.

## Ρυθμίσεις για προχωρημένους - Περιορισμός

Ο περιορισμός χρησιμοποιείται για να περιορίζει την εκτέλεση μιας εργασίας, εάν η εργασία ενεργοποιείται από ένα συμβάν που προκύπτει συχνά, όπως για παράδειγμα το Ερέθισμα καταγραφής συμβάντος ή το Ερέθισμα συμμετοχής σε δυναμική ομάδα (δείτε παραπάνω). Για περισσότερες πληροφορίες, δείτε το κεφάλαιο Ρυθμίσεις για προχωρημένους - Περιορισμός.

Επιλέξτε Τέλος, εάν έχετε καθορίσει τους παραλήπτες της εργασίας και τα ερεθίσματα που εκτελούν την εργασία.

˄˅