ESET PROTECT On-Prem

Εκτός σύνδεσης | Σύνδεση

ESET PROTECT On-Prem – Πίνακας περιεχομένων

# Αντιμετώπιση προβλημάτων - Ανάπτυξη φορέα

Αντιγραφή διεύθυνσης URL τρέχοντος άρθρου Κοινοποίηση μέσω email

Με την ανάπτυξη φορέα ESET Management ενδέχεται να αντιμετωπίσετε προβλήματα. Εάν αποτύχει η ανάπτυξη, υπάρχουν κάποιες αιτίες που μπορεί να την προκαλέσουν. Αυτή η ενότητα θα σας βοηθήσει:

o Να εντοπίσετε τι προκάλεσε την αποτυχία της ανάπτυξης φορέα ESET Management

o Να ελέγξετε για πιθανές αιτίες ακολουθώντας τον παρακάτω πίνακα

oΝα επιλύσετε ένα ζήτημα και να εκτελέσετε επιτυχημένη ανάπτυξη

|  | Ανατρέξτε επίσης στο άρθρο της Γνωσιακής βάσης αντιμετώπιση προβλημάτων ανάπτυξης φορέα ESET Management.

## Windows

1. Για να εντοπίσετε το λόγο που απέτυχε η ανάπτυξη φορέα, πλοηγηθείτε στα στοιχεία Αναφορές > Αυτοματισμός, επιλέξτε Πληροφορίες εργασιών ανάπτυξης φορέα τις τελευταίες 30 ημέρες.
Θα εμφανιστεί ένας πίνακας με πληροφορίες ανάπτυξης. Η στήλη Πρόοδος εμφανίζει τα μηνύματα σφάλματος για τους λόγους που απέτυχε η ανάπτυξη φορέα.

Εάν χρειάζεστε ακόμα περισσότερες λεπτομέρειες, μπορείτε να αλλάξετε τη διατύπωση του αρχείου καταγραφής παρακολούθησης του διακομιστή ESET PROTECT. Πλοηγηθείτε στα στοιχεία Περισσότερα > Ρυθμίσεις > Ρυθμίσεις για προχωρημένους > Καταγραφή και επιλέξτε Σφάλμα από το αναπτυσσόμενο μενού. Εκτελέστε ξανά την ανάπτυξη φορέα και όταν αποτύχει ελέγξτε το αρχείο καταγραφής παρακολούθησης του διακομιστή ESET PROTECT για τις πιο πρόσφατες καταχωρίσεις καταγραφής στο κάτω μέρος του αρχείου. Η αναφορά θα περιλαμβάνει προτάσεις για την επίλυση του ζητήματος.

Το πιο πρόσφατο αρχείο βρίσκεται εδώ:

Αρχείο καταγραφής διακομιστή ESET PROTECT | C:\ProgramData\ESET\RemoteAdministrator\Server\EraServerApplicationData\Logs\trace.log
--- | ---
Αρχείο καταγραφής Φορέα ESET Management | C:\ProgramData\ESET\RemoteAdministrator\Agent\EraAgentApplicationData\Logs

|  | Για να ενεργοποιήσετε πλήρη καταγραφή του Φορέα ESET Management στο αρχείο trace.log, δημιουργήστε ένα κενό αρχείο με το όνομα traceAll χωρίς επέκταση, στον ίδιο φάκελο με ένα αρχείο trace.log και, στη συνέχεια, κάντε επανεκκίνηση του υπολογιστή (για να γίνει επανεκκίνηση της υπηρεσίας Φορέα ESET Management). Σε περίπτωση προβλημάτων σύνδεσης του φορέα ESET Management, για περισσότερες πληροφορίες, δείτε την ενότητα Αντιμετώπιση προβλημάτων - Σύνδεση φορέα.

2. Ο παρακάτω πίνακας περιέχει όλους του λόγους για τους οποίους μπορεί να αποτύχει η ανάπτυξη φορέα:

Μήνυμα σφάλματος | Πιθανές αιτίες
--- | ---
Αδυναμία σύνδεσης | •Δεν είναι δυνατή η επικοινωνία με τον υπολογιστή-πελάτη στο δίκτυο - το τείχος προστασίας αποκλείει την επικοινωνία •Οι θύρες εισερχόμενης επικονωνίας 135, 137, 138, 139 και 445 δεν είναι ανοιχτές στο firewall του υπολογιστή-πελάτη ή στο Windows Firewall: Δεν χρησιμοποιείται η εξαίρεση "Να επιτρέπεται η κοινή χρήση εισερχόμενων αρχείων και εκτυπωτών". •Δεν ήταν δυνατή η επίλυση του ονόματος κεντρικού υπολογιστή του υπολογιστή-πελάτη, χρησιμοποιήστε έγκυρα ονόματα FQDN
Η πρόσβαση δεν επιτρέπεται | •Κατά την ανάπτυξη ενός διακομιστή που συμμετέχει σε έναν τομέα σε έναν υπολογιστή-πελάτη που συμμετέχει στον τομέα, χρησιμοποιείτε τα διαπιστευτήρια κάποιου χρήστη που είναι μέλος της ομάδας διαχειριστών τομέα στη μορφή: Τομέας\ΔιαχειριστήςΤομέα •Κατά την ανάπτυξη από έναν διακομιστή που συμμετέχει σε έναν τομέα σε έναν υπολογιστή-πελάτη που συμμετέχει στον τομέα, μπορείτε να αναβαθμίσετε προσωρινά την υπηρεσία του διακομιστή ESET PROTECT από υπηρεσία δικτύου, για να εκτελείται κάτω από το λογαριασμό διαχειριστή τομέα. •Κατά την ανάπτυξη από διακομιστή σε υπολογιστή-πελάτη οι οποίοι δεν βρίσκονται στον ίδιο τομέα, απενεργοποιήστε το απομακρυσμένο φιλτράρισμα UAC στον υπολογιστή προορισμού. •Κατά την ανάπτυξη από έναν διακομιστή σε έναν υπολογιστή-πελάτη που συμμετέχει σε διαφορετικό τομέα, χρησιμοποιείτε τα διαπιστευτήρια κάποιου τοπικού χρήστη που είναι μέλος της ομάδας διαχειριστών με μορφή: Διαχειριστής. Το όνομα του υπολογιστή προορισμού θα χρησιμοποιηθεί αυτόματα ως πρόθεμα στη σύνδεση. •Δεν έχει ρυθμιστεί κωδικός πρόσβασης για το λογαριασμό διαχειριστή •Ανεπαρκή δικαιώματα πρόσβασης •το κοινόχρηστο στοιχείο διαχείρισης ADMIN$ δεν είναι διαθέσιμο •το κοινόχρηστο στοιχείο διαχείρισης IPC$ δεν είναι διαθέσιμο •Η απλή κοινή χρήση αρχείων ενεργοποιήθηκε
Το πακέτο δεν βρέθηκε στο χώρο αποθήκευσης. | •Ο σύνδεσμος για το χώρο αποθήκευσης είναι λανθασμένος •Ο χώρος αποθήκευσης δεν είναι διαθέσιμος •Ο χώρος αποθήκευσης δεν περιέχει το απαιτούμενο πακέτο
Σφάλμα 1603 | •Ελέγξτε το αρχείο ra-agent-install.log. Βρίσκεται σε αυτή τη διαδρομή: C:\Users\%user%\AppData\Local\Temp\ra-agent-install.log στον υπολογιστή προορισμού. •Εάν το σφάλμα παραμένει, δείτε το άρθρο της Γνωσιακής βάσης.

3. Ακολουθήστε τα κατάλληλη βήματα αντιμετώπισης προβλημάτων ανάλογα με την πιθανή αιτία:

•Δεν είναι δυνατή η επικοινωνία με τον υπολογιστή-πελάτη στο δίκτυο – Ανιχνεύστε τον υπολογιστή-πελάτη από το διακομιστή ESET PROTECT. Εάν λάβετε απάντηση, προσπαθήστε να συνδεθείτε απομακρυσμένα με τον υπολογιστή-πελάτη (για παράδειγμα, μέσω απομακρυσμένης επιφάνειας εργασίας).

•Το Firewall αποκλείει την επικοινωνία – Ελέγξτε τις ρυθμίσεις του firewall τόσο στο διακομιστή όσο και στον υπολογιστή-πελάτη, καθώς και οποιοδήποτε άλλο Firewall που υπάρχει μεταξύ αυτών των δύο υπολογιστών (εάν εφαρμόζεται).

•Δεν ήταν δυνατή η επίλυση του ονόματος κεντρικού υπολογιστή του υπολογιστή-πελάτη - Οι πιθανές λύσεις για ζητήματα DNS μπορεί να περιλαμβάνουν, χωρίς περιορισμό, τις ακόλουθες:

o Χρησιμοποιήστε την εντολή nslookup της διεύθυνσης IP και του ονόματος κεντρικού υπολογιστή του διακομιστή ή/και των υπολογιστών-πελατών που παρουσιάζουν ζητήματα ανάπτυξης φορέα. Τα αποτελέσματα θα πρέπει να αντιστοιχούν με τις πληροφορίες από τον υπολογιστή. Για παράδειγμα, μια εντολή nslookup ενός ονόματος κεντρικού υπολογιστή θα πρέπει να επιλυθεί στη διεύθυνση IP η οποία εμφανίζεται από μια εντολή ipconfig στον συγκεκριμένο κεντρικό υπολογιστή. Η εντολή nslookup θα πρέπει να εκτελεστεί στους υπολογιστές-πελάτες και στο διακομιστή.

oΧειροκίνητη εξέταση των εγγραφών DNS για διπλότυπα.

•Οι θύρες 2222 και 2223 δεν είναι ανοιχτές στο firewall - Όπως παραπάνω, βεβαιωθείτε ότι αυτές οι θύρες είναι ανοιχτές σε όλα τα Firewall μεταξύ των δύο υπολογιστών (υπολογιστής-πελάτης και διακομιστής).

•Δεν έχει ρυθμιστεί κωδικός πρόσβασης για το λογαριασμό διαχειριστή – Ρυθμίστε έναν κατάλληλο κωδικό πρόσβασης για το λογαριασμό διαχειριστή (μη χρησιμοποιήσετε κενό κωδικό πρόσβασης).

•Ανεπαρκή δικαιώματα πρόσβασης - Δοκιμάστε να χρησιμοποιήσετε τα διαπιστευτήρια του διαχειριστή τομέα κατά τη δημιουργία μιας εργασίας ανάπτυξης φορέα. Εάν ο υπολογιστής-πελάτης βρίσκεται σε ομάδα εργασίας, χρησιμοποιήστε τον τοπικό λογαριασμό διαχειριστή για τον συγκεκριμένο υπολογιστή.

|  | Μετά την επιτυχή ανάπτυξη, οι θύρες 2222 και 2223 δεν είναι ανοιχτές στο firewall. Βεβαιωθείτε ότι αυτές οι θύρες είναι ανοιχτές σε όλα τα firewall ανάμεσα στους δυο υπολογιστές (υπολογιστή-πελάτη και διακομιστή).

•Για να ενεργοποιήσετε το λογαριασμό χρήστη διαχειριστή:

1.Ανοίξτε μια γραμμή εντολής διαχείρισης

2.Πληκτρολογήστε την ακόλουθη εντολή:

net user administrator /active:yes

•Το κοινόχρηστο στοιχείο διαχείρισης ADMIN$ δεν είναι διαθέσιμο - Πρέπει να είναι ενεργοποιημένος ο κοινόχρηστος πόρος ADMIN$ στον υπολογιστή-πελάτη. Βεβαιωθείτε ότι υπάρχει μεταξύ των άλλων κοινόχρηστων πόρων (Έναρξη > Πίνακας ελέγχου > Εργαλεία διαχείρισης > Διαχείριση υπολογιστή > Κοινόχρηστοι φάκελοι > Κοινόχρηστα στοιχεία).

•Το κοινόχρηστο στοιχείο διαχείρισης IPC$ δεν είναι διαθέσιμο – Επαληθεύστε ότι ο διακομιστής μπορεί να αποκτήσει πρόσβαση στο IPC$ με την ακόλουθη εντολή από τη γραμμή εντολών στο διακομιστή:

net use \\clientname\IPC$ όπουclientname είναι το όνομα του υπολογιστή προορισμού.

•Η απλή κοινή χρήση αρχείων ενεργοποιήθηκε - Εάν λαμβάνετε μήνυμα σφάλματος Η πρόσβαση δεν επιτρέπεται και το περιβάλλον σας είναι μεικτό (περιέχει τομέα και ομάδα εργασίας), απενεργοποιήστε το στοιχείο Χρήση απλής κοινής χρήσης αρχείων ή Χρήση οδηγού κοινής χρήσης σε όλους τους υπολογιστές που αντιμετωπίζουν προβλήματα με την ανάπτυξη Φορέα. Για παράδειγμα, στα Windows 11 κάντε τα ακόλουθα:

oΚάντε κλικ στο στοιχείο Έναρξη, πληκτρολογήστε Εξερεύνηση αρχείων στο πλαίσιο Αναζήτηση και, στη συνέχεια, κάντε κλικ στο στοιχείο Επιλογές Εξερεύνησης αρχείων. Κάντε κλικ στην καρτέλα Προβολή και κατόπιν, στο πλαίσιο Ρυθμίσεις για προχωρημένους, κάντε κύλιση προς τα κάτω και καταργήστε την επιλογή στο πλαίσιο ελέγχου δίπλα στο στοιχείο Χρήση οδηγού κοινής χρήσης.

•Ο σύνδεσμος για το αποθετήριο είναι λανθασμένος – Στην Κονσόλα διαδικτύου ESET PROTECT, μεταβείτε στα στοιχεία Περισσότερα > Ρυθμίσεις, κάντε κλικ στο στοιχείο Για προχωρημένους > Αποθετήριο και βεβαιωθείτε ότι είναι σωστή η διεύθυνση URL του αποθετηρίου.

•Το πακέτο δεν βρέθηκε στο χώρο αποθήκευσης - Αυτό το μήνυμα σφάλματος εμφανίζεται συνήθως όταν δεν υπάρχει σύνδεση με το χώρο αποθήκευσης ESET PROTECT On-Prem. Ελέγξτε τη σύνδεσή σας στο Internet.

## Linux και macOS

Εάν δεν λειτουργεί η ανάπτυξη φορέα σε λειτουργικά συστήματα Linux ή macOS, το ζήτημα σχετίζεται συνήθως με το SSH. Ελέγξτε τον υπολογιστή-πελάτη και βεβαιωθείτε ότι εκτελείται το SSH daemon. Όταν επιδιορθωθεί, εκτελέστε ξανά την ανάπτυξη φορέα.

˄˅