ESET PROTECT On-Prem

Εκτός σύνδεσης | Σύνδεση

ESET PROTECT On-Prem – Πίνακας περιεχομένων

# Δυνατότητες του ESET PROTECT On-Prem για χρήστες MSP

Αντιγραφή διεύθυνσης URL τρέχοντος άρθρου Κοινοποίηση μέσω email

Το ESET PROTECT On-Prem προσφέρει ένα σύνολο δυνατοτήτων που εστιάζουν στους χρήστες MSP. Όλες οι δυνατότητες που σχετίζονται με παρόχους διαχειριζόμενων υπηρεσιών (MSP) ενεργοποιούνται αφού εισαγάγετε έναν λογαριασμό ESET MSP Administrator στο ESET PROTECT On-Prem.

## Οδηγός ρύθμισης πελάτη

Η βασική δυνατότητα MSP στο ESET PROTECT On-Prem είναι η ρύθμιση πελάτη MSP. Αυτή η δυνατότητα σάς βοηθά να δημιουργήσετε χρήστες και προσαρμοσμένο πρόγραμμα εγκατάστασης Φορέα ESET Management για τον πελάτη σας.

## Δέντρο MSP Μετά την εισαγωγή του λογαριασμού ESET MSP Administrator, το ESET PROTECT On-Prem συγχρονίζεται με την Πύλη ESET MSP (ESET MSP Administrator) και δημιουργεί τη δομή MSP. Το Δέντρο MSP είναι μια δομή στο μενού Υπολογιστές, η οποία αντιπροσωπεύει τη δομή των εταιρειών στο λογαριασμό σας στο ESET MSP Administrator. Τα στοιχεία στο Δέντρο MSP χρησιμοποιούν διαφορετικά εικονίδια από τις τυπικές συσκευές και ομάδες του ESET PROTECT On-Prem. Δεν μπορείτε να τροποποιήσετε τη δομή του δέντρου MSP στην Κονσόλα διαδικτύου. Μπορείτε να ξεκινήσετε την επεξεργασία και την κατάργηση πελατών από το δέντρο, μόνο εφόσον καταργήσετε τον λογαριασμό ESET MSP Administrator από τη Διαχείριση συνδρομών. Η αναστολή μιας εταιρείας στο ESET MSP Administrator δεν καταργεί την εταιρεία από το Δέντρο MSP στο ESET PROTECT On-Prem. |

## Ομάδα κοινόχρηστων αντικειμένων

Μετά από το συγχρονισμό του λογαριασμού MSP, το ESET PROTECT On-Prem δημιουργεί το Δέντρο MSP. Υπάρχει μία ομάδα πρόσβασης Κοινόχρηστα αντικείμενα για κάθε MSP και κάθε διαχειριστή MSP. Η ομάδα πρόσβασης ορίζει τη στατική ομάδα του αντικειμένου και την πρόσβαση στο αντικείμενο με βάση τα δικαιώματα πρόσβασης του χρήστη. Δεν μπορείτε να αποθηκεύσετε υπολογιστές στα Κοινόχρηστα αντικείμενα. Τα Κοινόχρηστα αντικείμενα δεν είναι ορατά στην ενότητα Ομάδες στους Υπολογιστές. Οι MSP μπορούν να κάνουν κοινή χρήση αντικειμένων όπως πολιτικές και εργασίες μέσω της ομάδας πρόσβασης Κοινόχρηστα αντικείμενα.

Κάθε χρήστης MSP που δημιουργείται χρησιμοποιώντας τον οδηγό ρύθμισης εταιρείας έχει πρόσβαση ανάγνωσης και χρήσης σε όλες τις ομάδες με το όνομα Κοινόχρηστα αντικείμενα που βρίσκονται επάνω από το χρήστη. Μπορείτε να επιθεωρήσετε τα Σύνολα δικαιωμάτων που έχουν αντιστοιχιστεί στο χρήστη για να δείτε τη λίστα των ομάδων πρόσβασης. Οι χρήστες μπορούν να αποκτήσουν πρόσβαση μόνο προς τα επάνω στις ομάδες Κοινόχρηστων αντικειμένων, όχι σε ομάδες από παράλληλους διαχειριστές MSP.

## Διαχειριζόμενοι πελάτες

Μετά τον συγχρονισμό του λογαριασμού MSP (managed service provider), ο χρήστης MSP μπορεί να δει τη λίστα διαχειριζόμενων πελατών στην ενότητα Διαχειριζόμενοι πελάτες στο κύριο μενού του ESET PROTECT On-Prem.

## ESET PROTECT πιστοποιητικά και MSP

Κατά την εισαγωγή του λογαριασμού ESET MSP Administrator στο ESET PROTECT On-Prem, ο διακομιστής ESET PROTECT δημιουργεί μια νέα Αρχή έκδοσης πιστοποιητικού του MSP. Η Αρχή έκδοσης πιστοποιητικού MSP αποθηκεύεται στη στατική ομάδα Κοινόχρηστα αντικείμενα κάτω από τη ριζική ομάδα MSP. Υπάρχει μόνο μία Αρχή έκδοσης πιστοποιητικού MSP, ακόμα και αν εισαγάγετε πολλούς λογαριασμούς. Εάν καταργήσετε την Αρχή έκδοσης πιστοποιητικού MSP, το ESET PROTECT On-Prem δημιουργεί μια νέα Αρχή έκδοσης πιστοποιητικού MSP μετά τον επόμενο συγχρονισμό με τους διακομιστές ενεργοποίησης. Ο συγχρονισμός πραγματοποιείται αυτόματα μία φορά την ημέρα.

Το ESET PROTECT On-Prem δημιουργεί ένα νέο ομότιμο πιστοποιητικό Φορέα μετά από τη ρύθμιση μιας εταιρείας χρησιμοποιώντας τον οδηγό ρύθμισης πελάτη. Η Αρχή έκδοσης πιστοποιητικού MSP υπογράφει αυτά τα ομότιμα πιστοποιητικά. Κάθε πιστοποιητικό επισημαίνεται με ετικέτα με την επωνυμία της εταιρείας. Η δημιουργία ξεχωριστού πιστοποιητικού για κάθε εταιρεία βελτιώνει τη συνολική ασφάλεια.

Εάν καταργήσετε μια Αρχή έκδοσης πιστοποιητικού, όλοι οι υπολογιστές που χρησιμοποιούν πιστοποιητικά υπογεγραμμένα από αυτή την Αρχή έκδοσης πιστοποιητικού δεν θα μπορούν να συνδεθούν πλέον με το διακομιστή ESET PROTECT. Θα πρέπει να εκτελεστεί μη αυτόματα εκ νέου ανάπτυξη του φορέα ESET Management.

## Ο MSP στην Επισκόπηση κατάστασης

Μπορείτε να αποκτήσετε πρόσβαση στο νέο πλακίδιο MSP στην Επισκόπηση κατάστασης μετά την εισαγωγή του λογαριασμού ESET MSP Administrator. Το πλακίδιο MSP εμφανίζει βασικές πληροφορίες σχετικά με το λογαριασμό σας.

˄˅