ESET PROTECT On-Prem

Εκτός σύνδεσης | Σύνδεση

ESET PROTECT On-Prem – Πίνακας περιεχομένων

# Πώς να αυτοματοποιήσετε το ESET PROTECT On-Prem

Αντιγραφή διεύθυνσης URL τρέχοντος άρθρου Κοινοποίηση μέσω email

Χρησιμοποιώντας τεχνικές όπως το παράδειγμα που βλέπετε παρακάτω, μπορείτε να αυτοματοποιήσετε διάφορες ενέργειες, από ενημερώσεις εφαρμογής και λειτουργικού συστήματος, σαρώσεις και αυτόματες ενεργοποιήσεις νέων εφαρμογών με προεπιλεγμένες συνδρομές, μέχρι την επίλυση περίπλοκων ζητημάτων.

## Τρόπος αυτόματης ανάπτυξης εφαρμογών ESET σε νέους επιτραπέζιους υπολογιστές Windows

|  | Αυτό το παράδειγμα θα πρέπει να πραγματοποιείται μόνο σε υπολογιστές-πελάτες που δεν διαθέτουν λογισμικό τρίτου κατασκευαστή ή λογισμικό ασφαλείας ESET για οικιακή χρήση (π.χ. ESET Smart Security). Η εγκατάσταση εφαρμογών ESET σε υπολογιστές-πελάτες που διαθέτουν λογισμικό τρίτου κατασκευαστή δεν συνιστάται. Μπορείτε να χρησιμοποιήσετε το ESET AV Remover για να καταργήσετε την εγκατάσταση άλλων προγραμμάτων antivirus από τον υπολογιστή σας.

|  | 1.Δημιουργήστε μια δυναμική ομάδα με το όνομα Χωρίς εφαρμογή ασφαλείας. a.Ορίστε την ως θυγατρική ομάδα της προκαθορισμένης ομάδας Υπολογιστές Windows > Windows (επιτραπέζιοι υπολογιστές). b.Κάντε κλικ στο στοιχείο Δημιουργία για να δημιουργήσετε ένα νέο πρότυπο δυναμικής ομάδας. c.Κάντε κλικ στο στοιχείο Έκφραση > Προσθήκη κανόνα και προσθέστε τον ακόλουθο κανόνα: Υπολογιστής > Μάσκα διαχειριζόμενων εφαρμογών. d.Ως τελεστή επιλέξτε δεν ισούται με. e.Επιλέξτε τη μάσκα Προστασία ESET: Επιφάνεια εργασίας f.Κάντε κλικ στο κουμπί Τέλος για να αποθηκεύσετε την ομάδα. 2.Μεταβείτε στα στοιχεία Εργασίες > Προσθήκη > Εργασία προγράμματος-πελάτη. a.Επιλέξτε το στοιχείο Εγκατάσταση λογισμικού από το αναπτυσσόμενο μενού «Εργασία» και πληκτρολογήστε το όνομα της εργασίας στο στοιχείο Όνομα. b.Επιλέξτε το πακέτο στην ενότητα Ρυθμίσεις και καθορίστε τις υπόλοιπες παραμέτρους, εάν χρειάζεται. c.Κάντε κλικ στο στοιχείο Τέλος > Δημιουργία ερεθίσματος. d.Στην ενότητα Προορισμός, κάντε κλικ στο στοιχείο Προσθήκη ομάδων και επιλέξτε Χωρίς εφαρμογή ασφαλείας. e.Στην ενότητα Ερέθισμα, επιλέξτε Ερέθισμα συμμετοχής σε δυναμική ομάδα. f.Κάντε κλικ στο κουμπί Τέλος για να αποθηκεύσετε την εργασία και το ερέθισμα. Αυτή η εργασία θα εκτελείται σε υπολογιστές-πελάτες που συνδέονται στη δυναμική ομάδα από αυτήν τη στιγμή. Θα χρειαστεί να εκτελέσετε αυτή την εργασία μη αυτόματα σε υπολογιστές-πελάτες οι οποίοι ήταν ήδη μέλη της δυναμικής ομάδας προτού δημιουργήσετε την εργασία.

## Τρόπος επιβολής πολιτικής βάσει τοποθεσίας

|  | 1.Δημιουργήστε μια δυναμική ομάδα με το όνομα Υποδίκτυο 120. a.Ορίστε την ως θυγατρική ομάδα της ομάδας Όλα. b.Κάντε κλικ στο στοιχείο Δημιουργία για να δημιουργήσετε ένα νέο πρότυπο δυναμικής ομάδας. c.Κάντε κλικ στο στοιχείο Έκφραση > Προσθήκη κανόνα και προσθέστε τον ακόλουθο κανόνα: Διευθύνσεις IP δικτύου > Υποδίκτυο IP. d.Ως τελεστή επιλέξτε ισούται με. e.Εισαγάγετε το υποδίκτυο που θέλετε να φιλτράρετε, για παράδειγμα, 10.1.120.0 (ο τελευταίος αριθμός πρέπει να είναι 0 για να φιλτραριστούν όλες οι διευθύνσεις IP από το υποδίκτυο 10.1.120.). f.Κάντε κλικ στο κουμπί Τέλος για να αποθηκεύσετε την ομάδα. 2.Μεταβείτε στο στοιχείο Πολιτικές. a.Κάντε κλικ στο στοιχείο Προσθήκη και δώστε ένα Όνομα στην πολιτική. b.Στην ενότητα Ρυθμίσεις, επιλέξτε το φορέα ESET Management. c.Τροποποιήστε την πολιτική, για παράδειγμα, αλλάξτε το Διάστημα σύνδεσης σε 5 λεπτά. d.Στην ενότητα Αντιστοίχιση, κάντε κλικ στο στοιχείο Αντιστοίχιση και επιλέξτε το πλαίσιο ελέγχου δίπλα στην ομάδα Υποδίκτυο 120 και κάντε κλικ στο κουμπί OK για επιβεβαίωση. e.Κάντε κλικ στο κουμπί Τέλος για να αποθηκεύσετε την πολιτική. Αυτή η πολιτική θα εφαρμόζεται σε υπολογιστές-πελάτες που συνδέονται στη δυναμική ομάδα από αυτήν τη στιγμή.

|  | Ανατρέξτε στους κανόνες κατάργησης πολιτικής για να επαληθεύσετε τι θα συμβεί στις ρυθμίσεις εφαρμοζόμενης πολιτικής εάν ο υπολογιστής-πελάτης αποχωρήσει από τη δυναμική ομάδα (οι συνθήκες που αντιστοιχούν στη συμμετοχή στη δυναμική ομάδα δεν ισχύουν πλέον).

Δείτε άλλα παραδείγματα Προτύπων δυναμικής ομάδας.

˄˅