ESET PROTECT On-Prem

Εκτός σύνδεσης | Σύνδεση

ESET PROTECT On-Prem – Πίνακας περιεχομένων

# Αντιμετώπιση προβλημάτων - Κονσόλα διαδικτύου

Αντιγραφή διεύθυνσης URL τρέχοντος άρθρου Κοινοποίηση μέσω email

Ο παρακάτω πίνακας παρέχει πληροφόρηση για τα πιο συνήθη μηνύματα σφάλματος και τις καταστάσεις σύνδεσης στην κονσόλα διαδικτύου, την ερμηνεία τους και κάποια πρόσθετα βήματα αντιμετώπισης προβλημάτων:

Μήνυμα σφάλματος | Πιθανή αιτία
--- | ---
Η σύνδεση απέτυχε: Μη έγκυρο όνομα χρήση ή κωδικός πρόσβασης | •Βεβαιωθείτε ότι καταχωρίσατε σωστά το όνομα χρήστη και τον κωδικό πρόσβασης. Μπορείτε να πραγματοποιήσετε επαναφορά του κωδικού πρόσβασης της Κονσόλας διαδικτύου ESET PROTECT.
|  | Ο κωδικός πρόσβασης πρέπει να περιέχει τουλάχιστον 14 χαρακτήρες σε τρεις κατηγορίες: πεζά γράμματα, κεφαλαία γράμματα, αριθμούς ή ειδικούς χαρακτήρες. Συνιστάται να χρησιμοποιείτε έναν κωδικό πρόσβασης με τουλάχιστον 17 χαρακτήρες.
•Το μήνυμα σφάλματος εμφανίζεται όταν ένας χρήστης τον οποίο ο διαχειριστής έχει απενεργοποιήσει επιχειρεί να συνδεθεί.
Η σύνδεση απέτυχε: Η σύνδεση απέτυχε με κατάσταση "Δεν συνδέθηκε" | Ελέγξτε εάν η υπηρεσία του διακομιστή ESET PROTECT και η υπηρεσία της βάσης δεδομένων σας λειτουργούν, ανατρέξτε στο άρθρο της Γνωσιακής βάσης για οδηγίες βήμα προς βήμα.
Η σύνδεση απέτυχε: Ο χρήστης αποκλείστηκε. Προσπαθήστε ξανά αργότερα. | Μετά από 10 μη επιτυχείς προσπάθειες σύνδεσης από την ίδια διεύθυνση IP (για παράδειγμα, χρησιμοποιώντας εσφαλμένα διαπιστευτήρια σύνδεσης), αποκλείονται προσωρινά περαιτέρω προσπάθειες σύνδεσης από τη συγκεκριμένη διεύθυνση IP. Μετά από 10 λεπτά, συνδεθείτε χρησιμοποιώντας τα σωστά διαπιστευτήρια.
Η σύνδεση απέτυχε: Σφάλμα επικοινωνίας | Βεβαιωθείτε ότι η υπηρεσία διακομιστή ESET PROTECT εκτελείται και ότι η υπηρεσία Apache Tomcat εκτελείται και λειτουργεί σωστά. Εξετάστε τα αρχεία καταγραφής για το Apache Tomcat. Ανατρέξτε στο άρθρο της Γνωσιακή βάσης για περισσότερες πληροφορίες σχετικά με αυτό το ζήτημα.
Η σύνδεση απέτυχε: Λήξη χρονικού ορίου σύνδεσης | Ελέγξτε τη σύνδεση δικτύου και τις ρυθμίσεις του firewall για να βεβαιωθείτε ότι η κονσόλα διαδικτύου ESET PROTECT μπορεί να επικοινωνήσει με το διακομιστή ESET PROTECT. Επίσης, ο διακομιστής ESET PROTECTενδέχεται να είναι υπερφορτωμένος. Προσπαθήστε να κάνετε επανεκκίνηση του διακομιστή. Αυτό το ζήτημα μπορεί να προκύψει, επίσης, εάν χρησιμοποιείτε διαφορετικές εκδόσεις της κονσόλας διαδικτύου ESET PROTECT και διακομιστή ESET PROTECT.
Η σύνδεση απέτυχε: Δεν έχει αντιστοιχιστεί σύνολο δικαιωμάτων στον χρήστη | Δεν έχουν αντιστοιχιστεί στο χρήστη καθόλου δικαιώματα πρόσβασης. Συνδεθείτε ως διαχειριστής και επεξεργαστείτε το λογαριασμό του χρήστη, έτσι ώστε να αντιστοιχιστεί σε αυτόν τουλάχιστον ένα Σύνολο δικαιωμάτων.
Η σύνδεση απέτυχε: Σφάλμα ανάλυσης απάντησης | Η έκδοση της κονσόλας διαδικτύου και του διακομιστή ESET PROTECT δεν είναι συμβατές. Αυτό μπορεί να συμβεί κατά τη διάρκεια ή μετά την αναβάθμιση στοιχείων. Εάν επιμένει το πρόβλημα, αναπτύξτε τη σωστή έκδοση της κονσόλας διαδικτύου με μη αυτόματο τρόπο.
Χρήση μη κρυπτογραφημένης σύνδεσης! Διαμορφώστε το διακομιστή διαδικτύου για χρήση HTTPS | Για λόγους ασφαλείας, συνιστάται να ρυθμίσετε την κονσόλα διαδικτύου ESET PROTECT για χρήση HTTPS.
Το JavaScript είναι απενεργοποιημένο. Ενεργοποιήστε το JavaScript στο πρόγραμμα περιήγησής σας. | Ενεργοποιήστε το JavaScript ή ενημερώστε το πρόγραμμα περιήγησης στο διαδίκτυο.
SEC_ERROR_INADEQUATE_KEY_USAGE (μόνο Mozilla Firefox). | Στο Mozilla Firefox υπάρχει ένας κατεστραμμένος χώρος αποθήκευσης πιστοποιητικών.

Σφάλμα | Πιθανή αιτία
--- | ---
Δεν εμφανίζεται η οθόνη σύνδεσης ή όταν εμφανίζεται η οθόνη σύνδεσης φαίνεται ότι διαρκώς φορτώνει. | •Κάντε επανεκκίνηση της υπηρεσίας ESET PROTECT On-Prem Server. Όταν λειτουργεί πάλι η υπηρεσία ESET PROTECT On-Prem Server, κάντε επανεκκίνηση της υπηρεσίας Apache Tomcat. Μετά από αυτό, θα φορτωθεί επιτυχώς η οθόνη σύνδεσης της κονσόλας διαδικτύου ESET PROTECT. Διαβάστε επίσης το άρθρο της Γνωσιακής βάσης. •Εάν το Apache Tomcat δεν μπορεί να εξαγάγει περιεχόμενο από αρχείο era.war και δεν είναι δυνατή η πρόσβαση στην Κονσόλα διαδικτύου, ακολουθήστε τα βήματα στο άρθρο της Γνωσιακής βάσης.
Το κείμενο λείπει στο μενού περιβάλλοντος και στο μενού Γρήγοροι σύνδεσμοι στην κονσόλα διαδικτύου ESET PROTECT. | Αυτό το ζήτημα μπορεί να προκαλείται από μια επέκταση αποκλεισμού διαφημίσεων του προγράμματος περιήγησης. Για να επιλύσετε αυτό το ζήτημα, απενεργοποιήστε την επέκταση αποκλεισμού διαφημίσεων του προγράμματος περιήγησης για τη σελίδα της κονσόλας διαδικτύου ESET PROTECT.
Μετά τη σύνδεση, η κονσόλα διαδικτύου δεν εμφανίζεται σωστά (ελλιπή στοιχεία, κ.λπ.). | Βεβαιωθείτε ότι χρησιμοποιείτε ένα υποστηριζόμενο πρόγραμμα περιήγησης στο διαδίκτυο.
Μετά τη σύνδεση, ορισμένες οθόνες της Κονσόλας διαδικτύου δεν φορτώνονται. | Εάν ορισμένες από τις οθόνες της Κονσόλας διαδικτύου ESET PROTECT (π.χ. Υπολογιστές) δεν φορτώνονται, ανοίξτε το αρχείο Tomcat9w.exe που βρίσκεται στο φάκελο C:\Program Files\Apache Software Foundation\[Tomcat ]\ •Στην καρτέλα Γενικά, κάντε κλικ στο στοιχείο Διακοπή για να διακόψετε την υπηρεσία Apache Tomcat. •Επιλέξτε την καρτέλα Java και προσθέστε τον ακόλουθο κώδικα στην περιοχή Java Options: -Duser.country=US -Duser.language=en •Στην καρτέλα Γενικά, κάντε κλικ στο στοιχείο Έναρξη για να ξεκινήσετε την υπηρεσία Apache Tomcat.
Απαιτείται πολύς χρόνος για να φορτωθεί η Κονσόλα διαδικτύου. Κατά τη φόρτωση μεγάλου αριθμού αντικειμένων, διακόπτεται η λειτουργία της κονσόλας. | Η Κονσόλα διαδικτύου απαιτεί πρόσθετη μνήμη κατά το χειρισμό μεγάλων συνόλων αντικειμένων. Ανατρέξτε στην Κονσόλα διαδικτύου για επιχειρηματικές ρυθμίσεις.
Ορισμένες οθόνες στην κονσόλα διαδικτύου δεν φορτώνονται σωστά και εμφανίζεται σφάλμα. Για παράδειγμα, κατά την επεξεργασία μιας πολιτικής, εμφανίζεται το σφάλμα: «ERROR WHILE INITIALIZING CONFIGURATION EDITOR.: (TYPEERROR) : ((INTERMEDIATE VALUE)(INTERMEDIATE VALUE) , K).INITCONFIGEDITOR IS NOT A FUNCTION» | Αυτό το ζήτημα παρουσιάζεται εάν χρησιμοποιείτε έναν αντίστροφο διακομιστή μεσολάβησης που αποτρέπει τη φόρτωση ορισμένων λειτουργικών μονάδων της κονσόλας διαδικτύου. Οι συμβολοσειρές URL για μεμονωμένες λειτουργικές μονάδες της κονσόλας διαδικτύου (που έχουν φορτώσει στο Apache Tomcat) ενδέχεται να αλλάζουν δυναμικά (για παράδειγμα, η συμβολοσειρά μετά το era/webconsole/configEngine/ στο era/webconsole/configEngine/02645EFC6ABCDE2B449042FB8S63FD3/v0.0/css/001_ce.ltr.css). Για να επιλύσετε το ζήτημα, βεβαιωθείτε ότι έχετε ρυθμίσει σωστά τις παραμέτρους του αντίστροφου διακομιστή μεσολάβησης.
Κατά την εισαγωγή ενός μεγάλου αρχείου (πάνω από 20 MB) (π.χ. μια πολιτική), η διαδικασία αποτυγχάνει. | Το όριο μεγέθους αρχείου για την κονσόλα διαδικτύου είναι 20 MB. Μπορείτε να το αλλάξετε εάν επεξεργαστείτε το αρχείο EraWebServerConfig.properties, που βρίσκεται στο φάκελο [Tomcat folder]\webapps\era\WEB-INF\classes\sk\eset\era\g2webconsole\server\modules\config\. Αλλάξτε την τιμή file_size_limit=20 σε υψηλότερη, με μέγιστη τιμή το 250.

|  | • Μετά την αναβάθμιση του ESET PROTECT On-Prem, συνιστάται να καταργήσετε την προσωρινή μνήμη του προγράμματος περιήγησης στο διαδίκτυο και τα cookie προτού συνδεθείτε στην αναβαθμισμένη κονσόλα διαδικτύου. •Επειδή η κονσόλα διαδικτύου χρησιμοποιεί ασφαλή πρωτόκολλα (HTTPS), ενδέχεται να λάβετε ένα μήνυμα στο πρόγραμμα περιήγησης σχετικά με ένα πιστοποιητικό ασφαλείας ή μη αξιόπιστη σύνδεση (η ακριβής διατύπωση του μηνύματος εξαρτάται από το πρόγραμμα περιήγησης που χρησιμοποιείτε). Αυτό συμβαίνει επειδή το πρόγραμμα περιήγησης θέλει να επαληθεύσετε την ταυτότητα του ιστότοπου στον οποίο προσπαθείτε να αποκτήσετε πρόσβαση. Κάντε κλικ στο στοιχείο Για προχωρημένους > Συνέχεια σε [διεύθυνση] (μη ασφαλές) (Chrome/Edge) ή Για προχωρημένους > Αποδοχή του κινδύνου και συνέχεια (Firefox) για να επιτρέψετε την πρόσβαση στην Κονσόλα διαδικτύου ESET PROTECT. Αυτό εφαρμόζεται μόνο όταν προσπαθείτε να αποκτήσετε πρόσβαση στη διεύθυνση URL της κονσόλας διαδικτύου του ESET PROTECT. Για περισσότερες πληροφορίες σχετικά με τον τρόπο ρύθμισης της σύνδεσης HTTPS/SSL, δείτε το σχετικό άρθρο της Γνωσιακής βάσης.

˄˅