ESET PROTECT On-Prem

Εκτός σύνδεσης | Σύνδεση

ESET PROTECT On-Prem – Πίνακας περιεχομένων

# Παραδείγματα σεναρίων της ανάπτυξης του φορέα ESET Management σε προορισμούς που δεν συμμετέχουν στον τομέα

Αντιγραφή διεύθυνσης URL τρέχοντος άρθρου Κοινοποίηση μέσω email

Οι παρακάτω οδηγίες καλύπτουν αυτά τα σενάρια:

•Ανάπτυξη από συσκευή διακομιστή ESET PROTECT ή διακομιστή ESET PROTECT Linux σε προορισμούς των Windows που δεν συμμετέχουν σε έναν τομέα.

•Ανάπτυξη από διακομιστή ESET PROTECT των Windows από προέλευση των Windows που δεν συμμετέχει σε έναν τομέα σε προορισμούς των Windows που δεν συμμετέχουν στον τομέα.

## Προϋποθέσεις:

•Ίδιο τοπικό δίκτυο.

•Ονομασίες FQDN εργασίας, π.χ.: desktop-win11.test.local αντιστοιχίζεται σε 192.168.1.20 και αντίστροφα.

•Εγκατεστημένο καθαρό λειτουργικό σύστημα από το MSDN με προεπιλογές.

## Προορισμοί

Windows 11 Enterprise

1.Δημιουργήστε έναν χρήστη με κωδικό πρόσβασης, ο οποίος είναι μέλος της ομάδας διαχειριστών, π.χ.: Διαχειριστής.

a.Ανοίξτε την Κονσόλα διαχείρισης της Microsoft ανοίγοντας την κονσόλα Εκτέλεση, πληκτρολογώντας "mmc" μέσα στο πεδίο, και κάνοντας κλικ στο OK.

b.Προσθέστε το συμπληρωματικό πρόγραμμα Τοπικοί χρήστες και ομάδες από τη διαδρομή Αρχείο > Προσθήκη/Κατάργηση συμπληρωματικού προγράμματος. Προσθέστε έναν νέο χρήστη στο φάκελο Χρήστες και συμπληρώστε τις απαιτούμενες πληροφορίες στα πεδία (μη ξεχάσετε να συμπληρώσετε τον κωδικό πρόσβασης). Στην ενότητα Ομάδες ανοίξτε το στοιχείο Ιδιότητες της ομάδας Διαχειριστές και προσθέστε στην ομάδα τον νέο χρήστη που δημιουργήσατε κάνοντας κλικ στο κουμπί Προσθήκη. Συμπληρώστε το όνομα σύνδεσης του νέου χρήστη που δημιουργήσατε στο πεδίο Εισαγωγή των ονομασιών αντικειμένων για επιλογή και επαληθεύστε το κάνοντας κλικ στο κουμπί Έλεγχος ονομάτων.

2.Στο Κέντρο δικτύου και κοινής χρήσης αλλάξτε τη ρύθμιση δικτύου από Δημόσιο δίκτυο σε Ιδιωτικό δίκτυο κάνοντας κλικ στο στοιχείο Δημόσιο δίκτυο στο πλάι της ενότητας Προβολή των ενεργών δικτύων σας.

3.Απενεργοποιήστε το Τείχος προστασίας των Windows για το Ιδιωτικό δίκτυο κάνοντας κλικ στο στοιχείο Ενεργοποίηση ή απενεργοποίηση του Τείχους προστασίας των Windows και επιλέγοντας Απενεργοποίηση του Τείχους προστασίας των Windows στην ενότητα Ρυθμίσεις τοποθεσίας οικιακού ή εταιρικού δικτύου.

4.Ελέγξτε ότι είναι ενεργοποιημένο το στοιχείο Κοινή χρήση αρχείων και εκτυπωτή για το Ιδιωτικό δίκτυο κάνοντας κλικ στο στοιχείο Αλλαγή ρυθμίσεων κοινής χρήσης για προχωρημένους στην ενότητα Κέντρο δικτύου και κοινής χρήσης.

5.Απενεργοποίηση απομακρυσμένων περιορισμών User Account Control (UAC):

a.Ανοίξτε το στοιχείο Επεξεργαστής μητρώου πληκτρολογώντας regedit στην κονσόλα Εκτέλεση και εντοπίστε το HKEY_LOCAL_MACHINE\SOFTWARE\Microsoft\Windows\CurrentVersion\Policies\System

b.Στο αρχείο System, δημιουργήστε μια νέα Τιμή DWORD με το όνομα LocalAccountTokenFilterPolicy.

c.Ανοίξτε το αρχείο που δημιουργήθηκε και ρυθμίστε τα Δεδομένα τιμής σε 1.

## Κονσόλα διαδικτύου ESET PROTECT

Στην Κονσόλα διαδικτύου ESET PROTECT, δημιουργήστε μια νέα εργασία διακομιστή Ανάπτυξης φορέα:

1.Προορισμοί - Επιλέξτε υπολογιστές προορισμού που εκτελούν Windows.

2.Όνομα κεντρικού υπολογιστή διακομιστή (προαιρετικά) - πληκτρολογήστε το όνομα FQDN ή τη διεύθυνση IP του Διακομιστή ESET PROTECT. (Μπορείτε να βρείτε το όνομα FQDN του υπολογιστή κάνοντας δεξί κλικ στο στοιχείο Υπολογιστής και επιλέγοντας το στοιχείο Ιδιότητες. Η ονομασία FQDNεμφανίζεται δίπλα στο Πλήρες όνομα υπολογιστή).

3.Όνομα χρήστη - πληκτρολογήστε Admin (χωρίς όνομα τομέα ή πρόθεμα ονόματος υπολογιστή) και συμπληρώστε το στοιχείο Κωδικός πρόσβασης για αυτόν το χρήστη.

4.Πιστοποιητικό του ESET PROTECT - Κάντε κλικ στο στοιχείο Δεν επιλέχτηκε πιστοποιητικό και επιλέξτε το στοιχείο Πιστοποιητικό φορέα.

5.Κάντε κλικ στο στοιχείο Τέλος για να εκτελεστεί η εργασία.

˄˅